На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-други закон и 101/16-други закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 5. и 6. Закључка Владе Републике Србије 05 Број: 023-2073/2017 од 10.03.2017. године

Скупштина општине Инђија, на седници одржаној дана 26.маја 2017. године донела је

**О Д Л У К У**

**О КОНВЕРЗИЈИ ПОТРАЖИВАЊА ОПШТИНЕ ИНЂИЈА У ТРАЈНИ УЛОГ ОПШТИНЕ ИНЂИЈА У КАПИТАЛУ САОБРАЋАЈНОГ ПРЕДУЗЕЋА**

**„ЛАСТА“ АД, БЕОГРАД И ПРИДУЖИВАЊУ ЗАЈЕДНИЧКОЈ ПРОДАЈИ КАПИТАЛА У ПОСТУПКУ ПРИВАТИЗАЦИЈЕ САОБРАЋАЈНОГ ПРЕДУЗЕЋА**

**„ЛАСТА“ АД, БЕОГРАД**

1. Скупштина општине Инђија, одобрава, да се потраживање према

привредном друштву Саобраћајно предузеће „ЛАСТА“ АД, Београд, матични број 07019734, (у даљем тексту: Друштво), по основу јавних прихода који су уступљени приходи буџета локалне самоуправе, са стањем на дан 30. новембра 2016. године која нису обухваћена Споразумом о одлагању плаћања пореског дуга број: 33-00-19/2016-01 од 29. септембра 2016. године, са припадајућом каматом до 31. децембра 2016. године, у износу утврђеном Записником Министарства финансија – Пореска управа – Центар за велике пореске обвезнике број ЦВП-433-12-727/2017-Ј6013 од 20.04.2017. године, конвертује у трајни улог Општине Инђија у капитал Друштва, и то на име:

* пореза на зараде дуг у износу од 3.959.399,32, камата у износу 1.247.044,18 динара што укупно износи 5.206.443,50 и
* обједињене наплате пореза и доприноса по одбитку – порез на зараде дуг у износу од 380.679,41 динара, камата у износу од 217.137,08 динара што укупно износи 597.816,48
1. Скупштина општине Инђија, одобрава, да се капитал који Општина Инђија

стекне пооснову конверзије у складу са Закључком Владе Републике Србије 05 Број: 023-2073/2017 од 10. 03. 2017. године, придружи заједничкој продаји капитала у власништву Републике Србије, капитала у власништву Акционарског фонда и капитала у власништву Републичког фонда за ПИО, у поступку приватизације Друштва.

1. Овлашћује се Председник општине Инђија да спроведе све правне радње по

овој Одлуци.

1. Ову Одлуку доставити Министарству финансија - Пореска управа – Центар

за великепореске обвезнике и Друштву, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:40-655/2017-I Председник,**

**Дана:26.маја 2017.године**

**Инђија Милан Предојевић**

**ОБРАЗЛОЖЕЊЕ**

Влада Републике Србије, дана 10. 03. 2017. године донела је Закључак 05 Број: 023-2073/2017 којим у тачки 5. препоручује надлежним органима јединице локалне самоуправе да донесу одлуке да се потраживања по основу јавних прихода који су уступљени приходи јединица локалне самоуправе, са стањем на дан 30. новембра 2016. године која нису обухваћена Споразумом о одлагању плаћања пореског дуга број: 33-00-19/2016-01 од 29. септембра 2016. године, са припадајућом каматом до 31. децембра 2016. године, у износу који ће записником утврдити Министарство финансија – Пореска управа – Центар за велике пореске обвезнике, конвертују у трајни улог јединица локалне самоуправе у капиталу друштва, а тачком 6. препоручује се надлежним органима Републичког фонда за здравствено осигурање, Националне службе за запошљавање и јединица локалне самоуправе да капитал који стекну по основу конверзије у складу са овим закључком придруже заједничкој продаји капитала у власништву Републике Србије, капитала у власништву Акционарског фонда и капитала у власништву Републичког фонда за ПИО, у поступку приватизације Друштва Такође, јединице локалне самоуправе по доношењу таквих Одлука исте ће најкасније у року од 30 дана од дана доношења закључка доставити Министарству финансија, Пореској управи и Друштву, ради даље реализације.

Дана, 13.04.2017. године Саобраћајно предуће „Ласта“ АД Београд је доставило Општини Инђија Закључак Владе РС број 023-2073/2017 од 10.03.2017. године, а дана 12.05.2017. године достављен је и Записник Министарства финансија – Пореска управа – Центар за велике пореске обвезнике број ЦВП-433-12-727/2017-Ј6013 од 20.04.2017. године, ради даљег поступања Општине Инђија по истом.

У Записнику Министарства финансија – Пореска управа – Центар за велике пореске обвезнике број ЦВП-433-12-727/2017-Ј6013 од 20.04.2017. године потраживање буџета општине Инђија на име јавних прихода који су уступљени приходи јединица локалне самоуправе са стањем на дан 30. новембра 2016. године са каматом до 31.12.2016. године, а који износ је предмет конвезије по Закључку Владе РС број 023-2073/2017 од 10.03.2017. године, евидентирано је под ред. бр. 60, назив рачуна: порез на зараде, шифра општине: 212, износ дуга: 5.350.539,62 динара, износ камате: 1.685.194,85 динара и укупно: 7.035.734,47 динара и под ред. бројем 160 назив рачуна: обједињена наплата пореза и доприноса по одбитку – порез на зараде шифра општине: 212, износ дуга: 514.431,63 динара, износ камате: 293.428,48 динара и укупно: 807.860,11 динара, а што укупно износи 7.843.594,58 динара.

У поступку израде Одлуке прибављено је мишљење Одељења за финансије Општинске управе општине Инђија број службено од 18.05.2017. године из којег произилази:

* да се Буџет спроводи по готовинском основу (асигнација, компензација,

уговор о преузимању дуга, конверзија и др. не подразумевају директни готовински ток већ се на наведене начине врше преусмеравања потраживања и обавеза са аспекта дужничко-поверилачких односа);

* да Одељење за финансије нема увид у потраживања Пореске управе за

предметне основе потраживања (порез на зараде, обједињена наплата пореза и доприноса по одбитку – порез на зараде);

* да Записник Министарства финансија Пореска управа Центар за велике

пореске обвезнике не прецизира да су износи дефинисани истим износи реалне припадности потраживања, односно непознаница је да ли се од дефинисаних износа треба одбити 26.00% (део вредности који припада ФРЗО) или не;

* да је извршена консултација са директором МФ Пореска Управа, Центар за

велике пореске обвезнике, г-дин Мирославом Ђиновић и начелником Одељења, г-ђом Светланом Лончаревић, где је добијена информација да Записник Републике Србије Министарства финансија Пореске управе, Центра за велике пореске обвезнике број ЦВП – 433-12-727/29017-Ј6013 од 20.04.2017. године садржи износе потраживања за Порезе на зараде за главни дуг и обрачунату камату, као и збирне износе распоређене по предметним категоријама за сваку ЈЛС у износу свеукупних потраживања од стране РФЗО. Значи да је од наведених износа који су наведени у предметном Записнику потребно извршити обрачун 74,00% вредности, односно процента вредности који припадају наведеним општинама.

У мишљењу Одељења је достављен прерачунати износ тако да су потраживања општине Инђије сходно Записнику следећа: ред. бр. 60 назив рачуна: порез на зараде, број рачуна: 711111, шифра општине: 212, дуг у износу: од 3.959.399,32 динара и камата 1.247.044,18 динара, у укупном износу 5.206,443,50 динара и ред. бр. назив рачуна: обједињена наплата пореза и доприноса по одбитку- порез на зараде, број рачуна: 711111, шифра општине: 212, дуг у износу: од 380.679,41 динара и камата 217.137,08 динара, у укупном износу 597.816,48 динара, а што све укупно износи 5.804.259,98 динара.

Изради Одлуке приступило се на иницијативу Председника општине Инђија како би се испоштавао закључак Владе РС број 023-2073/2017 од 10.03.2017. године

Имајући у виду напред наведено предлаже се Скупштини општине Инђија да Одлуку о конверзији потраживања општине Инђија у трајни улог општине Инђија у капиталу саобраћајног предузећа „ЛАСТА“ ад, Београд усвоји у тексту како је дат у материјалу.

**Општинска управа општине Инђија**